CELEX: 62019TN0247
Language: lv
Date: 2019-04-12 00:00:00
Title: Lieta T-247/19: Prasība, kas celta 2019. gada 12. aprīlī — Thunus u.c./EIB

17.6.2019   
            
            
               LV
            
            
               Eiropas Savienības Oficiālais Vēstnesis
            
            
               C 206/91
            
         
      Prasība, kas celta 2019. gada 12. aprīlī — Thunus u.c./EIB
      (Lieta T-247/19)
      (2019/C 206/80)
      Tiesvedības valoda — franču
      
         Lietas dalībnieki
      
      
         Prasītāji: Vincent Thunus (Contern, Luksemburga) un 7 citi prasītāji (pārstāvis: L. Levi, advokāts)
      
         Atbildētāja: Eiropas Investīciju banka
      
         Prasījumi
      
      Prasītāju prasījumi Vispārējai tiesai ir šādi:
      
                  —
               
               
                  atzīt šo prasību, tai skaitā tajā iekļauto iebildi par prettiesiskumu, par pieņemamu un pamatotu;
               
            
                  —
               
               
                  līdz ar to:
                  
                              —
                           
                           
                              atcelt prasītāju 2018. gada februāra algas lapiņās ietverto lēmumu par pamatalgas ikgadējo korekciju, kas nepārsniedz 0,7 %, attiecībā uz 2018. gadu un līdz ar to arī līdzīgos lēmumus, kuri ietverti turpmāko mēnešu algas lapiņās;
                           
                        
            
                  —
               
               
                  attiecīgi piespriest atbildētājai
                  
                              —
                           
                           
                              atlīdzināt materiālo kaitējumu, samaksājot i) algas starpību, kas atbilst attiecībā uz 2018. gadu piemērojamajai ikgadējai korekcijai, proti, palielinājumu 1,4 % apmērā par laikposmu no 2018. gada 1. janvāra līdz 2018. gada 31. decembrim; ii) algas starpību, kas izriet no tā, ka par 2018. gadu tika piemērota ikgadējā korekcija 0,7 % apmērā attiecībā uz algām, kas izmaksājamas par laikposmu kopš 2018. gada janvāra; iii) nokavējuma procentus attiecībā uz algas starpību par laikposmu līdz vēl maksājamo [algas] summu pilnīgai samaksai, piemērojamo nokavējuma procentu likmi aprēķinot, balstoties uz Eiropas Centrālās bankas noteikto likmi galvenajiem refinansēšanas darījumiem, kas piemērojama attiecīgajā laikposmā, tai pieskaitot 3 procentpunktus;
                           
                        
            
                  —
               
               
                  attiecīgā gadījumā, ja tā to nebūtu izdarījusi pati pēc savas ierosmes, uzdot atbildētājai procesa organizatorisko pasākumu vajadzībām iesniegt šādus dokumentus:
                  
                              —
                           
                           
                              EIB Direktoru padomes 2017. gada 18. jūlija lēmumu (CA/505/17);
                           
                        
                              —
                           
                           
                              Vadības komitejas 2018. gada 30. janvāra lēmumu (MC-021-ADM-15-2018);
                           
                        
                              —
                           
                           
                              Personāla direktorāta 2018. gada 25. janvāra paziņojumu (CS/PERS-QMS/ACB/2018-0011);
                           
                        
            
                  —
               
               
                  piespriest atbildētājai atlīdzināt visus tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāji attiecībā uz Direktoru padomes 2017. gada 18. jūlija lēmumu izvirza divus pamatus, savukārt attiecībā uz Vadības komitejas 2018. gada 30. janvāra lēmumu — trīs pamatus.
      Attiecībā uz Direktoru padomes 2017. gada 18. jūlija lēmumu:
      
                  1.
               
               
                  Ar pirmo pamatu tiek apgalvots, ka ir pārkāpts tiesiskās noteiktības princips.
               
            
                  2.
               
               
                  Ar otro pamatu tiek apgalvots, ka noticis tiesiskās paļāvības pārkāpums un nav ievērotas iegūtās tiesības.
               
            Attiecībā uz Vadības komitejas 2018. gada 30. janvāra lēmumu:
      
                  1.
               
               
                  Ar pirmo pamatu tiek apgalvots, ka nav ievērotas Eiropas Savienības Pamattiesību hartas 41. pantā paredzētās procesuālās garantijas.
               
            
                  2.
               
               
                  Ar otro pamatu tiek apgalvots, ka nav ievērotas tiesības apspriesties ar [darbinieku pārstāvju] kolēģiju.
               
            
                  3.
               
               
                  Ar trešo pamatu tiek apgalvots, ka ir pārkāpts samērīguma princips.
               
            Prasības daļā par kaitējuma atlīdzināšanu prasītāji prasa samaksāt viņiem pienākošos atalgojuma starpību, proti, 1,4 % kopš 2018. gada 1. janvāra (tai skaitā šāda palielinājuma ietekmi uz finansiāliem pabalstiem), kā arī nokavējuma procentus.